b"\n_START_ARTICLE_\nTentera Darat Panzer Afrika\n_START_SECTION_\nKumpulan Panzer Afrika\n_START_PARAGRAPH_\nApabila Afrika Korps ditubuhkan pada 11 Januari 1941 ia secara rasminya diletakkan dibawah rantaian pemerintahan Itali di Afrika. Pada pertengahan tahun 1941 Markas Tinggi Angkatan Tentera Jerman (Akronim OKW) mewujudkan sebuah struktur pemerintahan yang lebih besar di Afrika, membentuk sebuah markas baru yang dipanggil Kumpulan Panzer Afrika (Panzergruppe Afrika, Gruppo Corazzato Africa). Pada 15 Ogos 1941, Kumpulan Panzer Afrika telah diaktifkan dengan Leftenan Jeneral (General der Panzertruppe) Erwin Rommel yang baru dinaikkan pangkat sebagai panglima. Kumpulan Panzer menguasai Afrika Korps serta ditambah unit-unit yang dihantar ke Afrika (terutamanya Divisyen Ringan Ke-90 Infantri), bersama-sama dengan dua kor Itali, X dan XX.\n_START_SECTION_\nTentera Darat Panzer Afrika\n_START_PARAGRAPH_\nKumpulan Panzer Afrika telah dibentuk semula sebagai Tentera Darat Panzer Afrika (Panzerarmee Afrika, Armata Corazzata Africa) pada 30 Januari 1942.\n_START_SECTION_\nTentera Darat Panzer Jerman-Itali\n_START_PARAGRAPH_\nTentera Darat Panzer Afrika telah dibentuk semula sebagai Tentera Darat Panzer Jerman-Itali (Deutsch-Italienische Panzerarmee, Armata Corazzata Italo-Tedesca) pada Oktober 1942 sewaktu pengunduran panjang selepas kalah di Pertempuran El Alamein Kedua semasa Kempen Gurun Barat.\n_START_SECTION_\nKumpulan Tentera Darat Afrika\n_START_PARAGRAPH_\nPada Februari 1943, markas tersebut telah dinaik taraf kepada Kumpulan Tentera Darat Afrika (Heeresgruppe Afrika, Gruppo d'Armate Africa) bagi mengurus pertahanan Tunisia semasa peringkat terakhir Kempen Afrika Utara. Kumpulan Tentera Darat Afrika meliputi Tentera Darat Panzer Ke-5 Jerman (5. Panzerarmee) dan Tentera Darat Pertama Itali._NEWLINE_Pemerintahan Kumpulan Tentera Darat telah diserahkan dari Fil Marsyal Rommel kepada Kolonel Jeneral Hans-J\xc3\xbcrgen von Arnim pada bulan Mac. Beliau menyerahkalahkan Kumpulan Tentera Darat tersebut pada 13 Mei 1943, lantas mengakhiri kehadiran pihak Paksi di Afrika."